બુધવારે 31ની ઓક્ટોબરે કેવડિયા કોલોની પાસે સરદાર પટેલની વિરાટ પ્રતિમાના લોકાર્પણનો અત્યંત ભવ્ય કાર્યક્રમ યોજવાની તૈયારી કરાઈ છે. વડાપ્રધાન મોદીની હાજરીમાં 33 રાજ્યોના કલાકારો સાંસ્કૃતિક કાર્યક્રમ પ્રદર્શિત કરશે. આર્મી, પેરા મિલિટરી અને રાજ્યની પોલીસ કુમકો પણ વિવિધ સાંસ્કૃત્તિક કાર્યક્રમો પ્રદર્શિત કરશે. ભારતીય વાયુસેનાના ફાયટર પ્લેનમાંથી આકાશમાં ત્રિરંગાની પ્રતિકૃતિ ઉભી કરાશે. પ્રતિમા ઉપર પુષ્પવર્ષા કરાશે. એટલું જ નહીં સરદાર વલ્લભભાઈના જીવન ઉપર ઓડિયો વિઝ્યુએલ શો પણ દર્શાવાશે.